2019. augusztus 2-án az UEFA őt bízta meg a mérkőzés vezetésével. Ezzel először fordult elő a sportág történetében, hogy az UEFA által felügyelt férfi versenysorozatok egyikében női játékvezető fújta a sípot. Frappart 2009-től működött közre nemzetközi eseményeken. Ő vezette a 2019-es női labdarúgó-világbajnokság döntőjét is, de közreműködött a 2016-os olimpián és a 2017-es női labdarúgó-Európa-bajnokságon is. 2019 áprilisában első nőként vezetett mérkőzést a francia férfi első osztályban.